1117 Budapest,
Pázmány Péter sétány 1/A., 2.106
Tel: (1) 372-2701
E-mail: mafihe@mafihe.hu
Honlap: http://www.mafihe.hu

 Magyar Fizikushallgatók Egyesülete
Alapítva 1988-ban, közhasznú szervezet,
az International Association for Physics Students magyarországi tagja.

Jegyzőkönyv

a Magyar Fizikushallgatók Egyesületének
2006. március 13-án tartott elnökségi üléséről

Jegyzőkönyvvezető: Karcsai Balázs

Időpont: 2006. március 13.
Helyszín: Budapest, Pázmány Péter sétány 1/A.

Melléklet: Jelenléti ív

Szavazati joggal jelen vannak: Zsom András, Karcsai Balázs, Visontai Dávid, Gillemot Katalin, Barta Veronika (5 fő).

Napirend:	1. Kulturális csere
		2. CERN látogatás
		3. Fizikatörténeti Labirintus
		4. Az Egyesület honlapja
		5. Pályázatok
		6. IAPS EC Meeting beszámoló
		7. Egyebek

Az Elnökség a napirendet 5 igen szavazattal, egyhangúlag elfogadta.

1. Kulturális csere

Gillemot Katalin külkapcsolati felelős ismertette a kulturális csere budapesti programját. Karácsonyi József Sándor elvállalta, hogy az egyik estére megszerzi a Wigner Jenő Kollégium nagytermét. A költségek várható összege még függőben levő támogatások nélkül 321 250 Ft a budapesti és 114 700 Ft a debreceni cserére, melyből biztosan lejön a 37 500 Ft, illetve 25 000 Ft IAPS támogatás.

2. CERN látogatás

Barta Veronika, a hallgatóknak szóló látogatás szervezője elmondta, hogy jelenleg folyik a támogatók megkeresése. Az önköltséges látogatás főszervezője, Visontai Dávid tájékoztatta az Elnökséget, hogy az útra eddig 17-18 fő jelentkezett.

3. Fizikatörténeti Labirintus

Zsom András főszervező tájékoztatta az Elnökséget a rendezvény elhalasztásáról, ugyanis a poszterek szövege nem készült el a kitűzött határidőre. A Copy-net nevű cég 50 000 Ft-tal támogatná a rendezvényt, így a poszterek nyomtatási költsége körülbelül 200 000 Ft lenne, melyből 150 000 Ft-ot az egyesület megpályázott az IAPS-nál. Zsom András azt is elmondta, hogy a poszterek várhatóan áprilisra fognak elkészülni.

4. Az Egyesület honlapja

Felvetődött, hogy szükséges egy „Kapcsolatok” és egy „Támogatók” menüpont, ahol kapcsolatainkat és szponzorainkat tüntetjük fel. Továbbá még mindig nem készült el a honlap angol verziója, melynek fordításán Visontai Dávid jelenleg is dolgozik.

5. Pályázatok

A szokásos NCA működési költség pályázat leadási határideje 2006. április 3. Ezen kívül kiírásra került egy szakmai és tanulmányi utak támogatásáról szóló pályázat, melyen érdemes volna pénzt pályázni a CERN látogatásra. Ennek beadási határideje 2006. április 4.

6. IAPS EC Meeting beszámoló

Zsom András elmondta, hogy ha az IAPS-on keresztül intézzük a szakmai cseréket az IAESTE-vel, abban az esetben nem kell fizetnie az állásokért a Mafihének. Az Egyesületnek megítélt 800 eurós támogatást március végéig átutalják. Az ICPS regisztrációs díja az idén is 130 euró lesz, a látott anyagok alapján a rendezvény jónak ígérkezik.

7. Egyebek

Nem volt hozzászólás a napirendi ponthoz.

Budapest, 2006. június 29.

Karcsai Balázs					Zsom András
         titkár						       elnök